**С Т А Т У Т**

**на наградата „Ученик на годината” в Община Хасково**

**І. Общи положения.**

1. Наградата „Ученик на годината” в системата на училищното образование в община Хасково се присъжда по случай Деня на българската просвета и култура и на славянската писменост и има за цел да поощри ученици с високи постижения в областта на науката, изкуствата и спорта от училищата на територията на общината, като популяризира техния талант и успехи.

2. Нагрaдата се връчва от Кмета на Общината на специална церемония по случай 24 май – Деня на българската просвета и култура и на славянската писменост.

3. Наградата е индивидуална и се присъжда на ученици от І до ХІІ клас в следните направления:

* „Ученик на годината” в хуманитарната област
* „Ученик на годината” в природо-математическата област
* „Ученик на годината” в областта на изкуствата
* Ученик на годината” в областта на спорта
* „Ученик на годината” в професионалното образование

4. Наградата включва грамота, плакет и парична равностойност в размер на **400 лв.**

**II. Номиниране на кандидатите за наградата.**

1. Номинациите за наградата „Ученик на годината” се правят от училищните директори след решение на Педагогическия съвет на съответното училище.
2. Номинацията трябва да съдържа мотивирано предложение от директора**,** което да включва:

* Лични данни на кандидата – трите имена, дата на раждане, месторождение, училище, клас, координати (адрес, телефон, e-mail), досегашни награди;
* Данни за институцията – наименование, представляващ, координати (телефон, e-mail);
* Постижения на кандидата за периода от месец май на предходната календарна година до момента на номинацията.
* Сведение за успеха в училище и поведението на кандидата.

1. Срокът за подаване на номинациите в деловодството на Община Хасково е **до 17 май** на текущата календарна година.

**ІІІ. Класиране.**

1. Номинираните ученици трябва да са носители на международни или национални награди в съответната област, да са отлични ученици, без наложени санкции по предложение на педагогическия съвет на училището, да проявяват творческа активност в образователната дейност и в извънкласните форми и да се ползват с авторитет сред своите връстници.

2. Критерии:

* Успехи в съответната област на науката, образованието, изкуството и спорта – 10 точки;
* Активно участие в извънкласни и извънучилищни форми, благотворителни инициативи и др. – 5 т.
* Успех и поведение в училище – 5 т.

3.Класирането се извършва от експертна комисия към Община Хасково, съставена от петима членове:

* двама от ПК „Образование, култура и вероизповедания” в Общинския съвет;
* трима от общинската администрация на Община Хасково;

4.Комисията се назначава от кмета на община Хасково в срок до 15 май на текущата календарна година.

5.Всеки член на комисията, след като се запознае с номинациите, поставя оценка по изброените в т.3 от настоящия статут критерии. Оценките на отделните членове на комисията се сумират и се получава оценката на всяка една от номинаците с максимален брой точки, не по-голям от 100 точки.

6.Комисията прави класиране на база получената оценка за подадените номинации, определя носителите на наградата във всяка от четирите категории и съставя протокол за решението си.

**ІV. Преходни разпоредби**

1. Средствата за наградите се осигуряват от бюджета на Община Хасково.
2. Настоящият статут влиза в сила от момента на публикуването му на сайта на община Хасково